Og‘maxonning lunji o‘ta sig‘imli ekanligi aniqlandi (video)

Tadqiqotchilar og‘maxon (xomyak)ning lunji qancha narsani sig‘dira olishini tekshirib ko‘rmoqchi bo‘lib tajriba o‘tkazdi va uning videosini internetga joyladi, deya xabar bermoqda “Rossiyskaya gazeta”. 14-yanvar kuni e’lon qilingan ushbu rolik shu paytgacha deyarli 2 million marta tomosha qilindi.

BBC tadqiqotchilari og‘maxon saqlanadigan murakkab yo‘lakchalardan iborat qafasga yong‘oq, meva va sabzavotlar solingan likopni qo‘ydi. Jonivor shaffof quvur orqali qafas tubiga tushib, likopni ko‘radi va o‘z lunjiga oziq-ovqat zaxirasini joylay boshlaydi.
Shundan so‘ng rentgen tekshiruvi o‘tkazilganida, og‘maxonning lunji juda uzunligi, agar u ozuqaga to‘ldirilsa, u jonivorning orqa oyoqlarigacha yetishi ma’lum bo‘ldi.